Diari Oficial de la Generalitat Valenciana


Sumari del DOGV 4317, del 20-08-2002 (2002/8285)

Informació pública de l'aprovació del projecte d'urbanització del pla de reforma interior La Palmera.
-----------------------------------------------------------------------------------------------------

### Dades del document

Número de DOGV
:   4317

Data del DOGV
:   20-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8285


Organisme emissor
:   Ajuntament de Nules

Tipus de document
:   Anunci

Informació pública de l'aprovació del projecte d'urbanització del pla de reforma interior La Palmera. [2002/S8285]
  
José Luís Sánchez Pérez, secretari de l'Ajuntament de Nules, certifique:
  
Que en l'acta de la sessió celebrada per l'Ajuntament ple el dia 15 d'abril del 2002, al punt 10. Aprovació, si procedix, de projecte d'urbanització del pla de reforma interior la Palmera, memòria de l'esmentat programa i pla de reforma interior (expedient O/PR A01/029), consta, aprovat per setze (16) vots a favor dels grups municipals, popular, socialista i mixt, i un (1) vot en contra del grup municipal Esquerra Unida, i literalment copiat, el següent acord:
  
1. Aprovar la memòria del programa amb la modificació següent
  
L'actuació ha d'incloure la unitat d'execució del pla de reforma interior i totes les obres exteriors que calguen per a completar la urbanització del pla de reforma interior diagonal, de la unitat d'actuació 4, de la unitat d'execució 6-bis i realitzar part de la unitat d'execució 6 i enllaçar perfectament amb la resta de la urbanització existent abraçant, com a mínim, l'àmbit que s'arreplega en el croquis adjunt.
  
2. Aprovar el pla de reforma interior amb les següents modificacions en les ordenances reguladores
  
L'apartat 2 de l'epígraf Usos de l'article segon, al final, afegirà públics perquè quede redactat usos públics compatibles amb habitatge.
  
L'apartat 3 de l'epígraf Ús de l'article segon quedarà redactat com seguix:
  
3. Prohibides: indústries de tercera, quarta i quinta categoria en qualsevol situació; usos públics incompatibles amb habitatge; habitatges de qualsevol classe en planta baixa, excepte habitatges per a minusvàlids.
  
En el mateix article, en l'epígraf Parcel·la mínima, la superfície quedarà fixada en 400 m2.
  
En el mateix article s'eliminarà l'epígraf Profunditat edificable.
  
Així mateix, l'epígraf Aparcaments haurà de quedar redactat: s'exigix reserva d'aparcaments en esta zona.
  
I en l'apartat altres determinacions s'afegirà:
  
(...), i podran obrir-se buits amb llums i vistes en la mitgera amb la zona comercial, a partir de 5 m d'altura; esta mitgera haurà de tindre tractament de façana en tota la part que quede visible.
  
D'altra banda, el carrer més pròxim a la diagonal, perpendicular al carrer de santa Aurora tindrà un ample de 14m.
  
3. Aprovar el projecte d'urbanització amb les següents modificacions
  
Àmbit
  
L'actuació ha d'incloure la unitat d'execució del pla de reforma interior i totes les obres exteriors que calguen per a completar la urbanització del pla de reforma interior diagonal de la unitat d'actuació 4, de la unitat d'execució 6 bis i realitzar part de la unitat d'execució 6, i enllaçar perfectament en la resta de la urbanització existent amb l'àmbit que, aproximadament, s'arreplega en el croquis adjunt.
  
Alineacions i pavimentació
  
L'alineació de les voreres s'ajustarà a la de les existents dels carrers que tinguen continuïtat, i es modificaran els amples de vorera projectats si cal.
  
Les alineacions de façana s'ajustaran a les existents i hauran de ser acceptades pels servicis tècnics municipals, abans de la seua materialització.
  
L'entroncament del carrer de santa Aurora amb la plaça del carrer de Sant Bartomeu, haurà de realitzar-se segons el croquis adjunt, que haurà de concretar-se abans de l'inici de les obres amb un pla detallat (en paper i digitalitzat) que abrace tot l'àmbit que arrepleguen els plànols del projecte presentat.
  
Es realitzarà també la senyalització horitzontal i vertical oportuna.
  
Enllumenat
  
El nombre i situació de les lluminàries de les calçades serà el que es reflectix en el croquis que s'adjunta. En el mateix croquis s'ha assenyalat la situació dels centres de comandament a què, prèvies les ampliacions dels quadres i de les línies que calgueren, haurà de connectar-se la instal·lació repartint la potència entre ells a parts aproximadament iguals, previs els estudis corresponents, sempre que els esmentats centres de comandament estiguen acabats abans que s'acabe la instal·lació del present programa.
  
S'anul·larà el fanal existent en el cantó de la carretera de Vall d'Uixó a la plaça.
  
La lluminària, del mateix model que les dels voltants. Seran «Vent IVH» d'«Indalux», concretament 600 IVH.
  
S'inclourà instal·lació de reducció de fluix, mitjançant línia individual (neutre independent del dels circuits d'alimentació).
  
Els quadres de comandaments disposaran dels següents elements :
  
- Armari CPM-3 per a 3 comptadors i armari per a maniobra, de dimensions folgades i antivandàlic.
  
- Diferencial i magnetotèrmic, tant per a maniobra com per a reductor de fluix.
  
- Diferencial i magnetotèrmics d'entrada en cada circuit (encara que no facen falta caldrà deixar lloc, almenys, per a 3 circuits). Estos diferencials seran Afeisa o semblant, amb rearmament automàtic programable.
  
- Contactors Telemecanic en cada circuit (encara que no facen falta caldrà deixar lloc, almenys, per a 3 circuits).
  
- Rellotge astronòmic Urbiastro d'AFEISA
  
- Magnetotèrmics d'eixida individuals (unipolars).
  
- Endoll i pereta amb interruptor.
  
Es procurarà que l'alimentació de la lluminària es realitze per diversos circuits, de forma que la lluminària contigua reba l'energia per circuits distints perquè en el cas que falle algun circuit no quede cap zona totalment fosca.
  
El conductor des dels fusibles a la lluminària serà com a mínim de 2.5 mm2,en instal·lacions aèries.
  
Les línies seran subterrànies, a una profunditat mínima de 40 cm. i amb una secció mínima de 6 mm2.
  
Tots els conductors que es connecten a les caixes de protecció de la lluminària tindran longitud suficient perquè les operacions de connexió puguen realitzar-se còmodament fora de les columnes i que una vegada col·locades les caixes en els seus allotjaments, totes les connexions queden situades en la part inferior.
  
Es procurarà que les línies d'alimentació a la distinta lluminària no tinguen una secció superior als 16 mm2.
  
Les línies fins al centre de comandament hauran de revisar-se i modificar-se en cas necessari.
  
Els tubs per a allotjar els conductors soterrats seran corrugats externament, de doble paret, segons la norma europea, o de PVC rígid, i tindran, en els llocs en què no es necessiten majors seccions, com a mínim, un diàmetre interior de 80 mm.
  
Arquetes, es col·locaran totes les que calguen, almenys, una per lluminària, però no allotjaran connexions, que es realitzaran en l'interior de les lluminàries o, si és procedent, en les columnes o bàculs.
  
En cap cas es realitzaran connexions soterrades o en arquetes.
  
Els conductors hauran d'arribar tots fins a l'última columna per a poder prolongar la instal·lació.
  
La caixa de protecció de lluminària serà, precisament, de tipus Claved, equipada amb 6 bornes de llautó i 4 fusibles
  
Les columnes seran troncocòniques, de 60 mm. en punta, d'acer galvanitzat. L'altura no serà superior a 12 m. Seran, precisament, Petit Jean.
  
També podran ser de les següents característiques:
  
«Columnes de PRFV d'una sola peça per a suport de lluminària, rectes, troncocòniques amb 18 mm per metre de conicitat mesura en el diàmetre, constituïdes per resines de polièster reforçat amb teixit de fibra de vidre, amb vel superficial del mateix material, pigmentades en la massa, obtingudes per centrifugació a altes velocitats amb acabat superficial llis i gruix mínim de 6 mm.
  
Les dimensions de l'ancoratge i del registre s'ajustaran a UNIX 72-402 i este disposarà d'una tapa ajustada tancada amb clau especial que el protegisca de manipulacions.
  
El procés d'assegurament de la qualitat complint la norma UNIX-EN VCL 0505 estarà certificat per empresa de reconegut prestigi com AENOR.
  
Les característiques tècniques i mecàniques hauran d'estar contrastades per un organisme extern independent de reconeguda solvència com és l'institut Eduardo Torroja amb DIT.
  
Cada columna haurà de portar una identificació adequada on figure el nom del fabricant, la data de fabricació i el nombre de sèrie.»
  
Les columnes de la lluminària de la zona verda tindran les mateixes característiques i una altura de 4m.
  
El disseny de la xarxa tendirà a aconseguir els següents objectius:
  
- Seccions i qualitats de cable amb què resulte fàcil el muntatge i el manteniment.
  
- Que les avaries no afecten àmbits molt extensos.
  
- Que permeta la contractació del subministrament d'energia en condicions i amb tarifes favorables.
  
Jardineria
  
La tanca central de la prolongació del carrer de santa Aurora hauria de continuar-se amb el mateix tipus de jardineria que l'existent.
  
En els escossells hauria de realitzar-se la plantació d'acàcies tant en la prolongació de l'avinguda (carrer de santa Aurora) com en el carrer perpendicular. En els de la carretera, els castanyers previstos en el projecte.
  
Sanejament
  
El replantejament del col·lector de pluvials ha d'efectuar-se previ alçament topogràfic (des de l'existent al carrer de Sant Bartomeu fins al barranc) i acceptació per l'Ajuntament.
  
Haurien de construir-se albellons a la cuneta de la carretera, així mateix, es construiran albellons a l'altre costat del carrer, en els punts P.5 i P.7 Del col·lector.
  
Distribució d'aigua
  
L'obra es realitzarà d'acord amb l'esquema que s'adjunta per a la xarxa i amb les següents especificacions:
  
- Canonada de polietilé d'alta densitat de 10 atm de pressió de treball i ús alimentari.
  
- Unions soldades mitjançant maniguets o mètode topall.
  
- Vàlvules de comporta de tancament elàstic (tipus Belgicast)
  
- Boques d'incendi amb racord tipus Barcelona normalitzat (Ø 90 mm, si és soterrat)
  
- Les connexions sobre la xarxa per a edificacions a construir sobre la unitat d'execució es realitzaran segons les següents indicacions:
  
- Collarí de fosa.
  
- Entroncaments i colzes de llautó en la connexió amb el collarí.
  
- Tub de polietilé de Ø32 mm de 10 atm de pressió de treball i ús alimentari.
  
- Clau de registre en sòl, allotjada en arqueta de 30x30 cm de dimensions. Es disposarà de marc i briol tipus dels utilitzats en el municipi de Nules. La clau s'instal·larà immediatament després de la connexió a la canonada de distribució.
  
- Fornícula en façana de dimensions mínimes per a comptador de 20mm, segons esquema adjunt.
  
- El tub de polietilé que ascendisca per la façana de la caseta d'allotjament del comptador haurà d'estar dins de tub passant que permeta la seua substitució en cas d'avaria o ruptura del mateix.
  
Altres
  
Han d'ampliar-se les dimensions dels escossells a una dimensió interior mínima de 0'7 m.
  
Els escossells hauran de quedar lliures de tota classe de conductes.
  
Les xarxes d'electricitat i d'infraestructura de telecomunicacions ha de realitzar-se previ conveni amb les empreses concessionàries subministradores de servici.
  
4. Acceptar la proposició juridicoeconòmica presentada i adjudicar el programa a Ceràmica La Palmera, SL, amb les següents correccions i addicions a la proposta de conveni:
  
En l'estipulació quinta s'indica que «una vegada deduïdes les obres assumides per l'Ajuntament ...»; com vulga que l'Ajuntament no assumix cap obra, se suprimirà esta frase.
  
D'altra banda, s'inclouran les condicions que habitualment exigix l'Ajuntament en l'execució dels programes, que en el present cas són:
  
Quinta. Afegirà un segon paràgraf del següent tenor
  
Per a garantir l'import de l'obra urbanitzadora, s'inscriurà la càrrega urbanística total en el registre de la propietat amb les finques resultants després de la cessió a l'Ajuntament dels terrenys que han de passar al domini públic municipal.
  
Sexta. Altres treballs a realitzar per l'urbanitzador
  
Així mateix, l'urbanitzador entregarà a l'Ajuntament:
  
- Pla de replantejament d'alineacions
  
- Pla de replantejament de paviments i ordenació del tràfic
  
- Projectes d'instal·lacions elèctriques que, basant-se en el projecte presentat, arrepleguen les particularitats indicades per l'Ajuntament en l'acord d'aprovació del programa.
  
Igualment el projecte de reparcel·lació o documents equivalents.
  
També redactarà, si és necessari, projectes d'expropiació.
  
L'urbanitzador elaborarà igualment les modificacions tècniques o suplements de projectes i documents que siguen necessaris.
  
Així mateix realitzarà l'escriptura pública de la reparcel·lació (o dels acords que la substituïsquen) per a la seua inscripció en el Registre de la Propietat, que també ha d'efectuar l'urbanitzador i entregarà a l'Ajuntament certificat de la inscripció.
  
Igualment l'urbanitzador realitzarà el manteniment dels servicis i obres d'urbanització i, especialment, de la jardineria, fins que es faça càrrec d'esta missió l'Ajuntament.
  
Corre també per compte de l'urbanitzador la gestió i les despeses de legalització i connexió de servicis bàsics.
  
Sèptima. Entrega de terrenys
  
L'urbanitzador cedirà a l'Ajuntament els terrenys destinats a vials i dotacions i els entregarà a l'Ajuntament.
  
La transmissió de tots estos terrenys tindrà lloc amb l'aprovació del projecte de reparcel·lació o del document equivalent.
  
Octava. Col·laboració municipal
  
L'Ajuntament prestarà la màxima col·laboració a l'urbanitzador per a l'execució del programa.
  
A l'efecte exercirà les funcions que impliquen exercici d'autoritat quan així resulte necessari, entre altres, aprovarà, quan procedisca, els projectes i documents que corresponga, especialment els que afecten a la propietat dels afectats.
  
Novena. Terminis
  
1. Depòsit de la fiança: 15 dies des de la notificació de l'adjudicació del programa.
  
2. Firma del Conveni: 1 mes des de l'adjudicació.
  
3. Presentació del pla de replantejament i replantejament en l'obra: 15 dies des de la firma del conveni.
  
4. Presentació del projecte de reparcel·lació o document amb els seus mateixos efectes: 3 mesos des de la firma del conveni.
  
5. Inici de les obres: 2 mesos des de la notificació de l'aprovació del projecte de reparcel·lació o document amb els seus mateixos efectes.
  
6. Entrega de les obres: 32 mesos des del seu inici.
  
Deu. Condicions de les garanties
  
Totes les garanties podran ser executades per l'Ajuntament i aplicades a la conclusió del programa en els supòsits legalment previstos.
  
La garantia per import del 7%, no pot fraccionar-se i podrà executar-se per al cobrament de les sancions o penalitzacions que puguen aplicar-se a l'urbanitzador.
  
Onze. Recepció de les obres
  
Prèviament a l'entrega de les obres, es procedirà a la connexió dels servicis d'aigua, enllumenat i clavegueram, previ avís i davall la supervisió dels servicis municipals.
  
La connexió a la xarxa d'energia elèctrica es realitzarà previ avís, i davall la supervisió, dels servicis municipals i de l'empresa subministradora.
  
Acabades les obres, l'urbanitzador oferirà formalment a l'Ajuntament, l'acceptació de les mateixes.
  
Si l'obra es realitza per fases, haurà de sol·licitar-se l'acceptació de cada fase amb els mateixos requisits que per a la totalitat.
  
No s'acceptaran les obres ni instal·lacions que no s'ajusten a les especificacions aprovades, llevat que s'haja obtingut, prèviament a la seua execució o muntatge, la conformitat de l'Ajuntament.
  
Esta conformitat haurà d'acreditar-se mitjançant escrit firmat per l'autoritat o funcionari que l'haja autoritzat.
  
A l'escrit sol·licitant l'acceptació s'acompanyaran els plans ?en paper i digitalitzats en format adequat als mitjans informàtics de l'Ajuntament- i reflectiran les característiques i traçat finals de tots els servicis i obres realitzades, certificat de conformitat a les instal·lacions expedit per les empreses concessionàries que hagen de prestar els servicis de telefonia, distribució d'energia elèctrica i de gas, documentació acreditativa de la legalització de la instal·lació dels servicis en la conselleria competent i el certificat de finalització de les obres expedit per la direcció facultativa que haurà d'adjuntar, com a mínim, certificats de laboratori de realització de les següents proves i els seus resultats, i un informe de la direcció facultativa sobre eixos resultats:
  
1. Xarxes d'abastiment d'aigua:
  
a) Estanquitat 1 prova total o de cada part
  
b) Pressió interior 1 prova total o de cada part
  
2. Subbase de llasts natural
  
Densitat in situ 3
  
3. Base de llast artificial
  
Compactació (cada 500 m2 de capa compactada)
  
Densitat in situ 5
  
4. Capes d'aglomerat asfàltic
  
a) Material (cada 500 tones o fracció per tipus)
  
Assaig Marshall complet 1
  
Contingut de lligant 1
  
Granulometria àrids extrets 1
  
b) Compactació (cada 500 m2 de capa compactada)
  
Densitat in situ 3
  
Hauran d'obtindre's les següents qualitats:
  
Esplanada 98% PM
  
Llasts naturals 98% PM
  
Llasts artificials 100%
  
Aglomerat:
  
Estabilitat 10 kN
  
Deformació 2 - 3 mm.
  
Compactació 97% Marshall
  
Pressió de prova de la xarxa d'aigua 10 atmosferes
  
En l'acord de recepció de la urbanització, s'establirà el termini (en principi de nou mesos) després del qual el manteniment de cada u dels servicis i instal·lacions passarà a dependre de l'Ajuntament. Entre tant, correrà per compte de l'urbanitzador.
  
Rebudes les obres i complides totes les obligacions que arreplegue el programa, començarà a comptar el termini de garantia, de nou mesos, transcorregut el qual sense incidències, l'Ajuntament es farà càrrec de la conservació de la urbanització, i aniran al seu càrrec les despeses corresponents, i es cancel·larà la garantia reglamentària del programa. En el cas que hi haja incidències començarà a comptar, de nou, el termini de garantia, llevat que l'Ajuntament considere que la seua escassa importància aconselle no tornar a iniciar l'esmentat termini.
  
Dotze. Responsabilitat de l'urbanitzador enfront de tercers
  
L'urbanitzador serà responsable dels danys causats als propietaris o a altres persones com a conseqüència de la seua activitat, excepte quan aquells tingueren el seu origen en una orde directa de l'administració actuant o en el compliment d'una condició imposada per ella.
  
No es consideren danys a tercers les actuacions de demolició de construccions, ocupació de terrenys i execució d'obres previstes en el projecte d'urbanització i degudament contemplades, a efectes d'indemnització, en el projecte de reparcel·lació.
  
Tretze. Penalitzacions
  
L'incompliment per part de l'urbanitzador del termini d'execució del programa, determinarà excepte pròrroga justificada en causa d'interés públic, la caducitat de l'adjudicació.
  
Els incompliments parcials i desviacions del compliment de les condicions del programa es penalitzaran d'acord amb les normes de la contractació administrativa tenint en compte els criteris específics i els fins de la legislació urbanística.
  
El retard en el compliment de qualsevol dels terminis previstos podrà ser sancionat per l'ajuntament amb el 1% de l'import total del programa, i el del termini final amb el 2%, per cada mes de retard.
  
5. Facultar l'alcalde, tan àmpliament com siga possible en dret, per a l'execució d'este acord.
  
I perquè conste i tinga els efectes oportuns i valga de notificació als interessats, es comunica que l'acta es troba pendent d'aprovació, i d'acord amb l'article 206 del ROF s'expedix la present d'ordre de l'alcalde i amb el vistiplau.